CELEX: 32008R0697
Language: lt
Date: 2008-07-23 00:00:00
Title: 2008 m. liepos 23 d. Komisijos reglamentas (EB) Nr. 697/2008, kuriuo iš dalies keičiamos Tarybos reglamento (EB) Nr. 40/2008 nuostatos dėl TJTT IIIa zonoje ir TJTT IIa ir IV zonų EB vandenyse leidžiamo sužvejoti tobinių kiekio ribojimo

24.7.2008   
            
            
               LT
            
            
               Europos Sąjungos oficialusis leidinys
            
            
               L 195/9
            
         
      KOMISIJOS REGLAMENTAS (EB) Nr. 697/2008
   2008 m. liepos 23 d.
   kuriuo iš dalies keičiamos Tarybos reglamento (EB) Nr. 40/2008 nuostatos dėl TJTT IIIa zonoje ir TJTT IIa ir IV zonų EB vandenyse leidžiamo sužvejoti tobinių kiekio ribojimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2008 m. sausio 16 d. Tarybos reglamentą (EB) Nr. 40/2008, nustatantį 2008 metams Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (1), ypač į jo 5 straipsnio 3 dalį,
   kadangi:
   
               (1)
            
            
               Leidžiamo sužvejoti tobinių kiekio apribojimai TJTT IIIa zonoje ir TJTT IIa ir IV zonų EB vandenyse laikinai nustatyti Reglamento (EB) Nr. 40/2008 IA priede.
            
         
               (2)
            
            
               Pagal Reglamento (EB) Nr. 40/2008 IID priedo 6 punktą Komisija, remdamasi Tarptautinės jūrų tyrinėjimo tarybos (TJTT) ir Žuvininkystės mokslo, technikos ir ekonomikos komiteto (ŽMTEK) rekomendacijomis, turi persvarstyti bendrą 2008 m. tose zonose leidžiamą sužvejoti tobinių kiekį ir kvotas.
            
         
               (3)
            
            
               Bendras leidžiamas sužvejoti kiekis (BLSK) turėtų būti nustatomas pagal Reglamento (EB) Nr. 40/2008 IID priedo 6 punkte nurodytą formulę. Pagal tą formulę nustatytas BLSK būtų lygus 470 000 tonų.
            
         
               (4)
            
            
               Pagal Reglamento (EB) Nr. 40/2008 IID priedo 7 punktą BLSK neturėtų viršyti 400 000 tonų.
            
         
               (5)
            
            
               Reglamento (EB) Nr. 40/2008 IID priedo 5 punkte nustatyta, kad pagal šiam BLSK neskirtą kvotą žvejybos pastangos, leidžiamos žvalgomojoje žvejyboje, susijusioje su tobinių gausa, 2008 m. paskirstomos valstybėms narėms, kurių laivai turi įrašų apie žvejybos veiklą tame rajone 2002–2006 m.; atitinkamai Švedijai skirta 96 % žvejybos pastangų dalis, o Vokietijai – 4 % dalis. Remiantis tuo žvejybos pastangų paskirstymu turėtų būti nustatytas šio BLSK neskirtos kvotos paskirstymo būdas.
            
         
               (6)
            
            
               Tobinės yra Šiaurės jūros išteklis, kuriuo dalijamasi su Norvegija, bet kuris šiuo metu bendrai nevaldomas. Šiame reglamente numatytos priemonės turėtų atitikti konsultacijas su Norvegija, vykdytas pagal 2007 m. lapkričio 26 d. Europos Komisijos ir Norvegijos konsultacijų žuvininkystės klausimais išvadų suderinto protokolo nuostatas. Todėl turėtų būti nustatyta, kad Bendrijai skirta BLSK dalis TJTT IIa ir IV zonose sudaro 90 % nuo 400 000 tonų.
            
         
               (7)
            
            
               Todėl reikėtų atitinkamai iš dalies pakeisti Reglamento (EB) Nr. 40/2008 IA priedą,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 40/2008 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. liepos 23 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 19, 2008 1 23, p. 1. Reglamentas su pakeitimais, padarytais Komisijos reglamentu (EB) Nr. 641/2008 (OL L 178, 2008 7 5, p. 17).
   
      PRIEDAS
      Reglamento (EB) Nr. 40/2008 IA priedas iš dalies keičiamas taip:
      Tobinių rūšiai TJTT IIIa zonoje ir TJTT IIa ir IV zonų EB vandenyse skirtas įrašas pakeičiamas taip:
      
         
                     
                                 „Rūšis
                              
                              
                                 Tobinės
                                 
                                    Ammodytidae
                                 
                              
                           
                  
                     
                                 Zona
                              
                              
                                 IIIa; IIa ir IV zonų EB vandenys (1)
                                 
                                 SAN/2A3A4.
                              
                           
               
                     Danija
                  
                  
                     335 087 (2)
                     
                  
                  
                     
                        Mokslinėmis rekomendacijomis pagrįstas BLSK.
                     
                     
                        Reglamento (EB) Nr. 847/96 3 straipsnis netaikomas.
                     
                     
                        Reglamento (EB) Nr. 847/96 4 straipsnis netaikomas.
                     
                     
                        Taikoma Reglamento (EB) Nr. 847/96 5 straipsnio 2 dalis.
                     
                  
               
                     Vokietija
                  
                  
                     513 (3)
                     
                  
               
                     Švedija
                  
                  
                     12 304 (4)
                     
                  
               
                     Jungtinė Karalystė
                  
                  
                     7 324 (5)
                     
                  
               
                     EB
                  
                  
                     355 228 (6)
                     
                  
               
                     Norvegija
                  
                  
                     20 000 (7)
                     
                  
               
                     BLSK
                  
                  
                     Netaikoma
                  
               
      
         (1)  Išskyrus vandenis, esančius 6 mylių atstumu nuo JK bazinių linijų prie Šetlando, Fero salos ir Fulos.
      
         (2)  Iš kurių ne daugiau kaip 320 722 tonas galima sužvejoti IIa ir IV zonų EB vandenyse. Likusias 14 365 tonas galima sužvejoti tik TJTT IIIa zonos EB vandenyse. (SAN/*03A.)
      
         (3)  Iš kurių ne daugiau kaip 491 toną galima sužvejoti IIa ir IV zonų EB vandenyse. Likusias 22 tonas galima sužvejoti tik TJTT IIIa zonos EB vandenyse. (SAN/*03A.)
      
         (4)  Iš kurių ne daugiau kaip 11 777 tonas galima sužvejoti IIa ir IV zonų EB vandenyse. Likusias 527 tonas galima sužvejoti tik TJTT IIIa zonos EB vandenyse. (SAN/*03A.)
      
         (5)  Iš kurių ne daugiau kaip 7 010 tonų galima sužvejoti IIa ir IV zonų EB vandenyse. Likusias 314 tonų galima sužvejoti tik TJTT IIIa zonos EB vandenyse. (SAN/*03A.)
      
         (6)  Iš kurių ne daugiau kaip 340 000 tonų galima sužvejoti TJTT IIa ir IV zonų EB vandenyse. Likusias 15 228 tonas galima sužvejoti tik TJTT IIIa zonos EB vandenyse. (SAN/*03A.)
      
         (7)  Turi būti sužvejota TJTT IV zonoje.“